इंडिया ए की ओर से अंबाती रायडू ने शानदार शतक लगाया। उन्होंने 97 बॉल पर अपने 100* रन पूरे किए। इसके बाद वे रिटायर्ड होकर पवेलियन लौट गए। इससे पहले रायडू ने 58 बॉल पर अपने 50 रन पूरे किए थे। ये मुकाबला मुंबई के ब्रेबोर्न स्टेडियम में खेला जा रहा है। यह आखिरी मौका है जब धोनी भारत के लिए कप्तानी कर रहे हैं। बता दें कि पिछले हफ्ते ही धोनी ने टी-20 और वनडे की कप्तानी छोड़ने का फैसला किया था। इंग्लैंड के खिलाफ वनडे सीरीज में विराट कोहली कप्तान होंगे। हालांकि, धोनी बतौर विकेटकीपर टीम में मौजूद रहेंगे।